Kies só tussen dié topdrie bakkiesIsuzu Arctic Truck (Foto: Verskaf) Die bakkiewêreld word deur drie spelers oorheers – die Hilux, dan die Ranger, en dán die D-Max. Daar is baie ander rolspelers, maar hulle kom nie naby die verkoopsyfers van die topdrie nie. Ons het ŉ wyle terug tyd met drie spesiale bakkies deurgebring – een van elke handelsmerk. Kom ons kyk hoe vergelyk hulle met mekaar. Ontwerp: Ford Raptor (Foto: Verskaf) As mens kyk na ŉ opgedolliede ryding, dan staan die Raptor kop en skouers bó die ander twee uit. Die Isuzu wend ŉ goeie poging aan met sy groot wiele en hoë vering – maar die Raptor se kenmerkende afwerkings, op ŉ egte Raptor, is fantasties. Die Hilux trek ongelukkig hier aan die agterspeen. Dit lyk ongelukkig eenvoudig soos ŉ Hilux met ŉ paar plakkers op, en groot TOYOTA op die sierrooster geskryf. Binneruim: Toyota Hilux GR (Foto: Verskaf) Uit die bestuurdersitplek is die Raptor weereens die lekkerste bakkie vir my. Die sportsitplekke is lieflik gemaklik en die standaardtoerusting indrukwekkend. Die Toyota kwyt hom beter van sy taak as die Isuzu, maar afgesien van die beperkteweergawe-nommertjie in die middelkonsole is daar nie veel wat dié Hilux van ŉ ander een skei nie. Die Isuzu se binneruim is goed genoeg vir ŉ werkperd – maar beslis nie vir ŉ meer as driekwartmiljoen luukse dubbelkajuitbakkie nie. Enjin, ratkas & dryfstelsel: Isuzu Arctic Truck (Foto: Verskaf) Indien ek nie onlangs met ŉ 2.0- BiTurbo Ford in die Laeveld gery het nie, sou die Hilux en Isuzu hier gewen het. Die Toyota se enjin-en-ratkaskombinasie pas perfek in die bakkie. Hoewel die 2.0- BiTurbo Ford lui kan voel met sy 10-spoedratkas hier bó op die platorand, in die Laeveld trek hy dat die stof staan. Die Isuzu het my voorwaar verbaas. Sy 3.0-turbodiesel is gewoonlik bitter styf, maar die Arctic Truck waarmee ek gery het, het al 40 000 km op gehad. Hy trek nou voorwaar bitter sterk, en met sy nuwer 6-spoedouto en sy lang sesde rat, toer hy op die snelweg maklik 140 km/h teen 1 900 r/min. Dit maak hom indrukwekkend lig op brandstof – mét daai reusebande en al. Ritgehalte, padhouvermoë en veiligheid: Toyota Hilux GR (Foto: Verskaf) Al het die Hilux ŉ indrukwekkende sewe lugsakke, soos die Raptor teenoor die Isuzu se ses – het die Raptor ŉ troefkaart wat die ander twee in die stof laat. Die Ford Raptor het radarbeheerde spoedkontrole met botsingswaarskuwing. Dit is nuwer stelsels wat mens waarsku as die verkeer doodstop, en so meer. Dié stelsels – sou jy nie vinnig genoeg reageer nie, sal self optree en rem aanslaan om ŉ ongeluk te probeer verhoed. Die Raptor se ritgehalte en padhouvermoë met die onderstel en kompetisiegraad-Fox-skokbrekers is ongeëwenaar. Mens kan dinge met ŉ Raptor doen wat geen ander bakkie kan nie. Die vering gepaard met die pasgemaakte BF Goodrich-bande maak ŉ fantastiese pakket. Die Isuzu sal uitblink in duine te danke aan sy enorme bande en slim Fox-skokbrekers, maar die ritgehalte stel teleur. Die bakkie het verskriklik harde vering agter, wat na my mening onnodig is op ŉ bakkie wat nie as werkesel gebruik gaan word nie. Dalk kan mens reël dat die Fox-skokbreker gestel word. Opsomming: Ford Raptor (Foto: Verskaf) Daar is eenvoudig niks fout met die Raptor nie. As ek moet krap, sal ek graag ŉ 3.0-V6-dieselenjin in hom wou gehad het. Die Hilux GR is ŉ lekker bakkie waaroor geharde Hilux-liefhebbers gaande sal wees. Dit bied ongelukkig nie vir my genoeg méér as ŉ Legend 50 om die prys te regverdig nie, al is die vering effe beter op ŉ grondpad. Die Isuzu AT35 is ŉ lekker speelding – maar die prys is ongelukkig in ŉ gedeelte van die mark waar daar lekkerder speelgoed is. Die drie vergelyk só: 6 jaar/90 000 km- diensplan 9-dienstediensplan 5 jaar/90 000 km- diensplan